Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A szabálysértésekrõl szóló 1999. évi LXIX. törvénynek az adatkezelés jogalapjául a XV. kerületi szabálysértési
Paragraph Index: 913

A szabálysértésekrõl szóló 1999. évi LXIX. törvénynek az adatkezelés jogalapjául a XV. kerületi szabálysértési hatóság által megjelölt 75. § (1) bekezdése és a szabálysértési törvény végrehajtására kiadott 11/2000 (II. 23.) BM rendelet (a továbbiakban: Vhr.) 11. § (1) és (2) bekezdései és 17. § (1) és (2) bekezdései csupán azt határozzák meg, hogy mely személyekkel kell a határozatot írásban közölni, arra nézve nem adnak felhatalmazást, hogy e személyek nevét és lakcímét minden egyes címzett részére megküldött példányon fel kell tüntetni. Ennek következtében a határozaton való feltüntetéssel nem hozhatók az eljárásban részt vevõ személyek tudomására a többi résztvevõ személyes adatai. Az adatvédelmi biztos gyakorlatában már évek óta észleli, hogy mind a szabálysértési eljárások során, mind az államigazgatási eljárásokban, de még a büntetõeljárás során is kialakult az a helytelen gyakorlat, hogy az eljáró szerv határozatain a záró részt követõen feltüntetik a „határozatot kapják” cím alatt valamennyi érintett nevét és címét. Ez különösen sérelmes lehet olyan szabálysértési vagy büntetõügyekben, ahol a sértett neve és személyes adatai válnak ismertté az elkövetõ számára. Ezért felkértem a szabálysértési hatóság vezetõjét, hogy a szabálysértési határozatok kézbesítése során fokozottan ügyeljenek az adatvédelmi szabályok betartására, még akkor is, ha ez adminisztrációs többletterhet ró a szabálysértési hatóságra. Adatvédelmi panaszával a jövõben is forduljon hozzám bizalommal. Budapest, 2002. október 17. Üdvözlettel: Dr. Péterfalvi Attila (465/A/2002) * * * [Állásfoglalás: a személyes adatok védelméhez való jog megelõzi a vizsgatesztek újrafelhasználhatóságához fûzõdõ érdeket] […] Tisztelt […]! Az oktatási intézmények adatkezelését érintõ két kérdésére válaszul az alábbiakról tájékoztatom.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes